# Euroopan unionin C 167A/2019

| | ISSN 1977-1053 |
| --- | --- |
| Euroopan unionin
  virallinen lehti | C 167A |
| | |
| Suomenkielinen laitos | Tiedonantoja ja ilmoituksia | 62. vuosikerta16. toukokuu 2019 |

ISSN 1977-1053

Euroopan unionin

virallinen lehti

C 167A

Suomenkielinen laitos

Tiedonantoja ja ilmoituksia

62. vuosikerta16. toukokuu 2019

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan keskuspankki |
| 2019/C 167 A/01 | Kiinnostuksenilmaisupyyntö ulkopuolisen asiantuntijan nimittämiseksi jäseneksi Euroopan keskuspankin oikaisulautakuntaan (Frankfurt am Main, Saksa) | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan keskuspankki

2019/C 167 A/01

Kiinnostuksenilmaisupyyntö ulkopuolisen asiantuntijan nimittämiseksi jäseneksi Euroopan keskuspankin oikaisulautakuntaan (Frankfurt am Main, Saksa)

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan keskuspankki

| 16.5.2019 | FI | Euroopan unionin virallinen lehti | CA 167/1 |
| --- | --- | --- | --- |

16.5.2019

FI

Euroopan unionin virallinen lehti

CA 167/1

---

Kiinnostuksenilmaisupyyntö ulkopuolisen asiantuntijan nimittämiseksi jäseneksi Euroopan keskuspankin oikaisulautakuntaan (Frankfurt am Main, Saksa)

(2019/C 167 A/01)

1.   Johdanto

Euroopan unionin toiminnasta tehdyn sopimuksen 127 artiklan 6 kohdan perusteella annetulla neuvoston asetuksella (EU) N:o 1024/2013 (1) perustetaan yhteinen valvontamekanismi (YVM). YVM:n muodostavat Euroopan keskuspankki (EKP) ja niiden jäsenvaltioiden kansalliset toimivaltaiset viranomaiset, joiden rahayksikkö on euro, ja niiden jäsenvaltioiden kansallisten toimivaltaisten viranomaisten kanssa, joiden rahayksikkö ei ole euro, on mahdollisuus tehdä tiivistä yhteistyötä. EKP on vastuussa YVM:n toiminnasta kokonaisuutena.

EKP perustaa asetuksen (EU) N:o 1024/2013 24 artiklan 1 kohdan nojalla oikaisulautakunnan (jäljempänä lautakunta), jonka tehtävänä on käsitellä uudelleen sisäisenä hallinnollisena toimenpiteenä päätöksiä, jotka EKP on tehnyt asetukseen (EU) N:o 1024/2013 perustuvien valtuuksiensa nojalla. Uudelleenkäsittely tehdään pyynnöstä. Lautakunnan jäsenen tehtävä on tällä hetkellä avoinna.

EKP järjestää tämän kiinnostuksenilmaisupyynnön nimittääkseen lautakuntaan yhden jäsenen Euroopan keskuspankin päätöksen EKP/2014/16 (2) 4 artiklan mukaisesti.

2.   EKP ja sen oikaisulautakunta

Lautakunta on olennainen osa yhteistä valvontamekanismia. Luonnollinen henkilö tai oikeushenkilö voi asetuksen (EU) N:o 1024/2013 24 artiklan 1 kohdassa tarkoitetuissa tapauksissa pyytää käsiteltäväksi uudelleen saman asetuksen nojalla tehdyn EKP:n päätöksen, joka on osoitettu kyseiselle henkilölle tai joka koskee tätä suoraan ja erikseen. Uudelleenkäsittelypyyntö ei voi koskea kyseisen asetuksen 24 artiklan 7 kohdan nojalla tehtyjä EKP:n neuvoston päätöksiä.

3.   Lautakunnan kokoonpano

Asetuksen (EU) N:o 1024/2013 24 artiklan 2 kohdan mukaisesti lautakuntaan kuuluu viisi hyvämaineista henkilöä ja heidän kaksi varajäsentään. Sillä on oltava riittävästi varoja ja asiantuntemusta, jotta se voi arvioida, miten EKP käyttää asetuksen (EU) N:o 1024/2013 nojalla saamiaan valtuuksia. EKP nimittää lautakunnan jäsenet ja kaksi varajäsentä viiden vuoden toimikaudeksi, jota voidaan jatkaa kerran. Jäsenet sitoutuvat toimimaan riippumattomasti ja yleisen edun mukaisesti.

Varajäsenet toimivat väliaikaisesti lautakunnan jäsenten sijaisina näiden tilapäisen työkyvyttömyyden, kuoleman, lautakunnasta eroamisen tai erottamisen vuoksi tai jos on vakavasti otettavia perusteltuja syitä olettaa, että tietyn uudelleenkäsittelypyynnön yhteydessä ilmenee eturistiriita. Eturistiriita voi syntyä esimerkiksi silloin, kun lautakunnan jäsen tavoittelee yksityistä tai henkilökohtaista etua, joka saattaa vaikuttaa tai näyttää vaikuttavan jäsenen edellytyksiin hoitaa tehtäviään riippumattomasti ja puolueettomasti.

Lautakunnan jäsenet ja heidän varajäsenensä nimittää EKP:n johtokunta EKP:n valvontaelintä kuultuaan, ja heidät asettaa tehtävään EKP:n neuvosto. EKP:n neuvosto on myös määrittänyt lautakunnan jäsenten ja varajäsenten nimittämistä koskevat ehdot.

4.   Lautakunnan jäsenten ja varajäsenten pätevyys ja kokemus

Asetuksen (EU) N:o 1024/2013 24 artiklan 2 kohdan mukaisesti lautakunnan jäseniksi ja varajäseniksi valitaan hyvämaineisia henkilöitä, jotka osoittavat omaavansa asiaankuuluvat tiedot ja riittävän korkean tason työkokemuksen pankkialan tai muiden finanssipalvelujen alan tehtävistä, valvontatehtävät mukaan lukien. Lautakuntaan ei valita EKP:n nykyistä henkilöstöä eikä toimivaltaisten viranomaisten tai muiden kansallisten tai unionin toimielinten, elinten, laitosten tai virastojen palveluksessa olevaa henkilöstöä, joka osallistuu EKP:lle asetuksella (EU) N:o 1024/2013 annettujen tehtävien hoitamiseen. Lautakunnan jäsenet ja varajäsenet eivät saa harjoittaa pankki- tai finanssialalla mitään muuta ammattia, joka saattaisi asettaa heidät eturistiriitatilanteeseen ja rajoittaa heidän kykyään oikaista päätöksiä. Heidän tulisi myös pidättyä toiminnasta, joka voisi johtaa kolmannen osapuolen näkökulmasta katsottuna institutionaaliseen eturistiriitatilanteeseen. Tämä sisältää jäsenyydet unionin toimielinten, elinten, laitosten ja virastojen neuvoa-antavissa tai hallinnollisissa ulkopuolisissa oikaisulautakunnissa. Heidän on oltava valmiit käsittelemään EKP:n päätöksistä tehtyjä oikaisupyyntöjä lyhyellä varoitusajalla.

Oikaisulautakunnan jäsenen nimityksen yhteydessä varmistetaan mahdollisimman tasapuolinen maantieteellinen jakauma ja sukupuolijakauma jäsenvaltioiden kesken.

EKP laatii hakemuksista vertailevan arvioinnin. Siinä otetaan huomioon etenkin seuraavat perusteet:

a)
     
  Valintaperusteet

Hakijalla on oltava kaikki seuraavat taidot ja pätevyydet:

| — | erittäin hyvät tiedot ja tuntemus pankkialaa ja muita finanssipalveluja koskevasta unionin lainsäädännöstä |
| --- | --- |

—

erittäin hyvät tiedot ja tuntemus pankkialaa ja muita finanssipalveluja koskevasta unionin lainsäädännöstä

| — | erittäin hyvät tiedot ja tuntemus pankkisektorin toiminnasta |
| --- | --- |

—

erittäin hyvät tiedot ja tuntemus pankkisektorin toiminnasta

| — | erittäin hyvät tiedot ja tuntemus valvontamenettelyistä ja oikeuskäytännöstä valvontaan liittyvissä muutoksenhakumenettelyissä. |
| --- | --- |

—

erittäin hyvät tiedot ja tuntemus valvontamenettelyistä ja oikeuskäytännöstä valvontaan liittyvissä muutoksenhakumenettelyissä.

Hakijan selkeäksi eduksi katsotaan lisäksi jokin seuraavista taidoista ja pätevyyksistä:

| — | kokemus pankkisektorin valvonnasta tai kokemus valvontaan liittyvästä oikeudellisista tehtävistä |
| --- | --- |

—

kokemus pankkisektorin valvonnasta tai kokemus valvontaan liittyvästä oikeudellisista tehtävistä

| — | unionin toimielinten ja unionin päätöksentekoprosessien sekä muiden EKP:n ja erityisesti YVM:n toimintoihin liittyvien eurooppalaisten ja kansainvälisten prosessien vankka tuntemus |
| --- | --- |

—

unionin toimielinten ja unionin päätöksentekoprosessien sekä muiden EKP:n ja erityisesti YVM:n toimintoihin liittyvien eurooppalaisten ja kansainvälisten prosessien vankka tuntemus

| — | EKP:n tehtävien ja toiminnan ja erityisesti YVM:n vankka tuntemus. |
| --- | --- |

—

EKP:n tehtävien ja toiminnan ja erityisesti YVM:n vankka tuntemus.

b)
     
  Kelpoisuusvaatimukset

Hakijan on täytettävä kaikki seuraavat kelpoisuusvaatimukset (hakemusten viimeiseen jättöpäivään mennessä):

| — | Hänen on oltava jonkin unionin jäsenvaltion täysivaltainen kansalainen. |
| --- | --- |

—

Hänen on oltava jonkin unionin jäsenvaltion täysivaltainen kansalainen.

| — | Hänellä on oltava erinomainen englannin kielen taito ja näyttöä kyvystä esiintyä ja laatia asiakirjoja englanniksi. |
| --- | --- |

—

Hänellä on oltava erinomainen englannin kielen taito ja näyttöä kyvystä esiintyä ja laatia asiakirjoja englanniksi.

| — | Hänellä on oltava ainakin yhden muun unionin virallisen kielen hyvä taito. |
| --- | --- |

—

Hänellä on oltava ainakin yhden muun unionin virallisen kielen hyvä taito.

Jonkin toisen unionin virallisen kielen erinomainen tai hyvä taito katsotaan eduksi.

Lisäksi vaaditaan, ettei hakija ole EKP:n valvontaelimen jäsen tällä hetkellä eikä hakuajan päättymistä edeltävän vuoden aikana.

5.   Palkkio

Valituksi tulleille hakijoille maksetaan palkkio, jonka suuruus suhteutetaan hänelle osoitettuihin tehtäviin.

6.   Nimittäminen

Valintamenettely käydään asetuksen (EU) N:o 1024/2013 ja lautakunnan toimintasääntöjen mukaisesti. EKP:n neuvosto nimittää lautakunnan jäsenen henkilökohtaisesti, joten hän ei saa siirtää tehtäviään toisille jäsenille tai kolmansille osapuolille.

7.   Varallaololuettelo

Valintalautakunta voi laatia sopivista hakijoista varallaololuettelon, josta hakijoita voidaan tulevaisuudessa nimittää vastaaviin tehtäviin. Tällaisissa tapauksissa hakijoille ilmoitetaan asiasta. Varallaololuettelo on voimassa viisi vuotta lautakunnan jäsenen nimittämisestä, ja luetteloa voidaan käyttää jäsenen tai varajäsenen nimittämiseen, jos tällainen tehtävä tulee avoimeksi.

8.   Riippumattomuus sekä ilmoitukset sitoumuksista ja etunäkökohdista

Lautakunnan jäsenen on toimittava riippumattomasti ja yleisen edun mukaisesti. Tätä varten jäsenen on annettava sitoumuksistaan ja etunäkökohdistaan julkinen ilmoitus, jossa hän mainitsee sellaiset välittömät tai välilliset etunäkökohdat, joiden voitaisiin katsoa heikentävän hänen riippumattomuuttaan, tai tällaisten etunäkökohtien puuttumisen. Hänen on myös ilmoitettava noudattavansa salassapitosääntöjä.

9.   Tietosuojaseloste

EKP käsittelee kaikkia hakijoiden henkilötietoja Euroopan parlamentin ja neuvoston asetuksen (EU) 2018/1725 (3) mukaisesti. Erityistä huomiota kiinnitetään tietojen luottamuksellisuuteen ja tietosuojaan. Rekisterinpitäjä, joka vastaa EKP:n osalta henkilötietojen käsittelystä tähän kiinnostuksenilmaisupyyntöön perustuvan valintamenettelyn yhteydessä, on EKP:n oikeudellisen pääosaston johtaja. Henkilötietojen käsittelyn tarkoituksena on järjestää lautakunnan jäsenen valinta ja nimittäminen. Kaikkia henkilötietoja käsitellään vain tätä tarkoitusta varten.

Hakijoiden henkilötietojen vastaanottajina ovat valintalautakunnan jäsenet, EKP:n johtokunta, EKP:n valvontaelin ja EKP:n neuvoston jäsenet.

EKP voi säilyttää valituksi tulleiden hakijoiden tiedot viiden vuoden ajan toimikauden päättymisestä. Valitsematta jääneiden hakijoiden tiedot säilytetään kahden vuoden ajan valintamenettelyn päättymisestä. Oikeusriitatapauksessa edellä mainittuja säilytysaikoja pidennetään kahdella vuodella kaikkien asiaa koskevien oikeudenkäyntien päättymisen jälkeen.

Hakijoilla on oikeus tutustua heitä itseään koskeviin tietoihin ja päivittää tai oikaista omia tunnistetietojaan. Kelpoisuusvaatimusten ja valintaperusteiden täyttämistä osoittavia tietoja ei kuitenkaan voi päivittää tai oikaista tämän kiinnostuksenilmaisupyynnön voimassaolon päätyttyä. Näin varmistetaan, että yhdenvertaisten osallistumismahdollisuuksien ja syrjimättömyyden periaatteita noudatetaan ja että valintamenettely on kaikkien hakijoiden kannalta moitteeton, avoin ja oikeudenmukainen.

Hakijoilla on koko menettelyn ajan oikeus tutustua arviointitietoihinsa. Valintalautakunnan, EKP:n johtokunnan, EKP:n valvontaelimen ja EKP:n neuvoston keskustelujen ja päätöksenteon luottamuksellisuuden takaamiseksi sekä muiden hakijoiden oikeuksien ja vapauksien suojaamiseksi hakijoilla on oikeus tutustua vain itse antamiinsa tietoihin ja heitä itseään koskeviin arvioinnin osiin.

Hakijoilla on oikeus saattaa asiansa milloin hyvänsä Euroopan tietosuojavaltuutetun käsiteltäväksi.

Lautakuntaan tämän menettelyn johdosta nimitetyn jäsenen nimi julkaistaan EKP:n verkkosivuilla.

10.   Hakumenettely

Jotta hakemus voidaan hyväksyä, se on jätettävä seuraavassa esitetyn menettelyn mukaisesti ja siinä on oltava seuraavat asiakirjat:

| — | täytetty hakulomake, joka on ladattavissa osoitteessa http://www.ecb.europa.eu |
| --- | --- |

—

täytetty hakulomake, joka on ladattavissa osoitteessa http://www.ecb.europa.eu

| — | ajantasainen ansioluettelo (suositellaan eurooppalaista ansioluettelomallia, joka on ladattavissa samasta osoitteesta). |
| --- | --- |

—

ajantasainen ansioluettelo (suositellaan eurooppalaista ansioluettelomallia, joka on ladattavissa samasta osoitteesta).

Hakemukset on jätettävä 21 kalenteripäivän kuluessa tämän kiinnostuksenilmaisupyynnön julkaisemisesta Euroopan unionin virallisessa lehdessä. Hakemukset voi lähettää joko kirjattuna kirjeenä tai lähettipalvelun välityksellä; postin leima tai kuriiripalvelun kuitti kelpaavat todisteeksi hakemuksen jättämisestä edellä mainitussa määräajassa. EKP ei kuitenkaan ota huomioon hakemuksia, jotka saapuvat EKP:hen 10 kalenteripäivän kuluttua edellä mainitun määräajan päättymisestä. Hakemukset on lähetettävä seuraavaan osoitteeseen:

| European Central Bank |
| --- |
| Director General Legal Services |
| 60640 Frankfurt am Main |
| Germany |

European Central Bank

Director General Legal Services

60640 Frankfurt am Main

Germany

Hakijan on allekirjoitettava hakemuksensa omakätisesti.

Viimeisen jättöpäivän jälkeen tai muulla tavoin (esim. faksilla) toimitettuja hakemuksia ei oteta huomioon. Epäselviä tai puutteellisia hakemuksia ei oteta huomioon. Valintamenettelyn helpottamiseksi tätä kiinnostuksenilmaisupyyntöä koskevassa yhteydenpidossa käytetään vain englannin kieltä.

Hakijoiden on ilmoitettava kirjallisesti ja viipymättä EKP:lle tilanteensa tai osoitteensa muutoksista, jotta heidän hakemuksensa voidaan pitää ajan tasalla.

Valinta- ja nimittämismenettelyn tulos ilmoitetaan kaikille tämän kiinnostuksenilmaisupyynnön perusteella hakemuksensa jättäneille.

---

(1)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).

(2)  Euroopan keskuspankin päätös EKP/2014/16, annettu 14 päivänä huhtikuuta 2014, oikaisulautakunnan perustamisesta ja sen toimintasäännöistä (EUVL L 175, 14.6.2014, s. 47).

(3)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---